અનુરાધાએ ગરીબ, એકલી અને જરૂરિયાતમંદ મહિલાઓ ભોજન, કપડાં, મકાન, શિક્ષણ અને રોજગાર જેવી મૂળભૂત સુવિધાઓ ઉપલબ્ધ કરાવવા માટે વધુ એક સંસ્થાની શરૂઆત કરી અને તેનું નામ રાખ્યું 'અવની'. અવની દ્વારા અનુરાધાએ કોલ્હાપુર અને આસપાસના વિસ્તારોની મહિલાઓના ઉત્થાન અને વિકાસ માટે સખત મહેનત કરી. એટલું જ નહીં અનુરાધાએ પોતાની સંસ્થાઓ દ્વારા અનેક બાળમજૂરોને તેમના માલિકોની ચુંગલમાંથી મુક્ત કરાવ્યા. કોલ્હાપુરમાં ઈંટોની અનેક ભઠ્ઠીઓ છે. આ ભઠ્ઠીઓમાં લોકો બાળકો પાસે જ કામ કરાવે છે. અનુરાધાએ આ ભઠ્ઠીઓમાંથી ઘણા બાળમજૂરોને મુક્ત કરાવ્યા. તેમણે અન્ય જોખમી કામ કરતા બાળમજૂરોને પણ મુક્ત કરાવ્યા. બાળમજૂરીમાંથી મુક્ત કરાવીને આ બાળકોને અનુરાધાએ પોતાની સંસ્થાઓ દ્વારા શિક્ષણ, સારું સ્વાસ્થ્ય અને ભોજનની સુવિધાઓ ઉપલબ્ધ કરાવી. આવા બાળકો માટે રાહત શિબિરો ઉપરાંત સ્કૂલ પણ ખોલવામાં આવી.